প্ৰশ্নঃ-উপনিৱেশীয় নগৰীয়া উন্নয়নত পাহাৰীয়া নিবাসবোৰে কি বৈশিষ্ট্য বহন কৰিছিল ?

উত্তৰঃ-বৃটিছ সকলে পাহাৰীয়া ষ্টেচনবোৰক সেনাবাহিনীৰ শিবিৰ আৰু স্বাস্থ্যৰ আৰোগ্য নিবাস হিচাপে সজাইছিল ৷ভাৰতৰ জলবায়ুয়ে ঠাণ্ডা ঠাইৰ পৰা অহা ইংৰাজ সকলক ভালকৈ নুসুজিছিল ৷সেয়ে সুবিধা পালেই পাহাৰীয়া্ ষ্টেচনবোৰলৈ গৈ তেওঁলোকে বিশ্ৰাম লৈছিল ৷ তাৰোপৰি একোজন সৈনিক যদি বেমাৰত আক্ৰান্ত হয়,তেন্তে তেওঁলোকৰ চিকিত্সা আৰু স্বাস্থ্যৰ আৰোগ্যৰ কাৰণে পাহাৰীয়া ষ্টেচনবোৰত ৰখা হৈছিল ৷ইয়াৰ বাহিৰেও সৈন্যবোৰ থকা ঠাইত যদি কলেৰা আৰু মেলেৰিয়া বেমাৰে দেখা দিয়ে তেন্তে সৈন্যবোৰক তালৈ নিয়া হৈছিল ৷শাসক সকলে গৰমৰ দিন কেইটা এই পাহাৰীয়া নিবাসবোৰত থাকিবলৈ ভাল পাইছিল কিয়নো তাৰ জলবায়ুৰ ইউৰোপৰ ঠাণ্ডা জলবায়ুৰ সৈতে একে আছিল ৷১৮৬৪ চনত ভাইচৰয় জন লৰেন্সে শীতকালত ৰাজধানী চিমলালৈ স্থানান্তৰ কৰিছিল আনুষ্ঠানিক্ভাৱে ৷ ইউৰোপৰ জলবায়ুৰ সৈতে সাদৃশ্য থকা কাৰণে তালৈ বহুতো ইউৰোপীয়লোক ফুৰিবলৈ গৈছিল আৰু তাতে কিছুমান ঘৰ দুৱাৰ সাজি নিগাজিকৈ থাকিবলৈ লৈছিল ৷ৰেলপথৰ সম্প্ৰসাৰণৰ লগে লগে বহুতো ৰজা, মহাৰজা,উকীল আৰু ধনী আঢ্যৱন্ত লোকেও বৃটিছৰ লগত ফেৰমাৰি তাত নিগাজিকৈ থাকিবলৈ ধৰিছিল ৷কফি আৰু চাহৰ খেতি সেইবোৰ ঠাইত ভাল হৈছিল ফলত তাত কাম কৰিবলৈ বহু মানুহৰ আগমণ হৈছিল ৷